
Sl. 1. — Modrić dolac sa Zavižanom (desno) i Zavižanskom kosom (lijevo). U sredini slike uži dio Botaničkog vrta sa 
kućom i stazama koje obilaze vrtaču. (Foto inž. Z. Badovinac) 


Predgovor 


Za izradu uobičajenog vodiča vrta, koji bi služio kao prikaz rasporeda 
kultura sa svim važnijim biljkama u njemu, nije još vrijeme. Trebat će još 
dosta vremena da se u vrtu okupe i uzgoje sve važnije velebitske biljke. 
Zato smo smatrali mnogo korisnijim da najprije izradimo i objavimo mono- 
grafski prikaz cjelokupnog stanja na terenu vrta i oko njega, kako bi se 
svatko upoznao s onim što već sada postoji u vrtu, kao i s mogućnostima 
za njegovu daljnju izgradnju. Takva obrada treba poslužiti i kao opravdanje 
za samo osnivanje vrta u ovom dijelu Velebita. Zato se ona i bazira na poda- 
cima brojnih znanstvenih istraživanja na ovome terenu. Tako su u prvom 
redu u ovom prikazu upotrijebljeni vrlo vrijedni rezultati fitocenoloških i 
pedoloških istraživanja u području Zavižana, kojima su se za Institut za 
šumarska istraživanja bavili njegovi članovi inž. S. Bertović i mr J. Marti- 
nović. Za dozvolu da se poslužim tim podacima zahvalan sam direktoru 
spomenutog instituta inž. O. Žunku. Upotrijebljeni klimatološki podaci potje- 
ču iz prikaza »Klimatskih karakteristika Velebita« B. Kirigina, objavljenog 
u »Velebitskom vodiču« dra Ž. Poljaka (Zagreb, 1969). Osim toga, u obzir 
su uzeti makar i parcijalni podaci kratkotrajnih mjerenja klime u pojedinim 
oblicima vegetacije, koji su prikazani u elaboratu Instituta za šumarska istra- 
živanja (Mikroklimatska istraživanja u šumskim fitocenozama  Zavižan, 
20—26. VII 1965). 

Da su mi uz vlastita floristička i vegetacijska istraživanja Velebita veoma 
pomogli mnogo prije objavljeni botanički radovi Lj. Rossija, A. Degena i I. 
Horvata, nije potrebno posebno isticati, jer su ti radovi neophodni za svaki 
daljnji botanički rad na Velebitu. 

Izravno u ovome radu mnogo mi je pomogla suradnja inž. B. Klapke, 
koja je obradila i stalno obrađuje opsežan velebitski herbarski materijal. 
Za tu suradnju mnogo sam joj zahvalan. 

Napokon, potrebno je istaći i materijalnu i moralnu pomoć šumskog 
gospodarstva u Senju, koje je sa Zavodom za zaštitu prirode u Zagrebu i 
osnivač vrta. Potrebno je napose zahvaliti na svesrdnoj suradnji upravitelju 
Šumarije u Krasnu, inž. S. Tomljanoviću, koji je pokazao veliko razumijeva- 
nje za rad u vrtu. 


UVOD 


Velebitski se botanički vrt nalazi u jugozapadnom dijelu Modrić-doca 
koji tu, podno strmih i stjenovitih obronaka Velikog Zavižana (1677 m) 
i Balinovca (1601 m), završava s više od 40 m dubokom vrtačom. Prosječna 
mu je nadmorska visina oko 1480 m. Od planinarskog doma pod Vučjakom 
(1645 m) udaljen je samo 15 min. hoda. Do ulaza u Modrić-dolac na istoku 
može se doći i cestom koja iz Oltara odnosno Krasna vodi prema Lomu i 
dalje na jug i jugoistok Velebita. Od ulaza kod ceste spušta se uska staza 
kamenim stepenicama i dalje preko livade do kuće na ulazu u uži dio vrta. 
Blizu kuće, koja služi kao Planinska botanička stanica prvenstveno za po- 
trebe vrta, nalazi se zdenac izvorske vode, koje ima dovoljno čitavu godinu. 
Vrtom prolazi više staza, od kojih je najduža (oko 690 m) ona koja u krugu 
i u istoj visini (oko 1470 m) obilazi obroncima čitave vrtače. U dno se vrtače 
može spustiti dugim i blago položenim kamenim stepenicama koje su izgra- 
đene ispod većih rubnih stijena. 

S]. 2. — Prilazi Velebitskom botaničkom vrtu sa kopnene i primorske strane. 
Zuginge zum Velebiter botanischen Garten vom Festlande und von der Kiiste. 

Više od polovice vrta, koji svojim najužim dijelom zaprema površinu 
od preko 10 ha, čine strmi kameni tereni s rastrganim nižim stijenama i 
s brojnim, mjestimice gusto nagomilanim, većim ili manjim kamenim gro- 
madama koje su se survale s okolnih obronaka i vrhova. Južne, jugozapadne 
i zapadne strane doca, zapravo sjeverne i sjeveroistočne padine Velikog Zavi- 
žana i Balinovca pokrila je najvećim dijelom sklopljena ili rastrgana kleko- 
vina planinskog bora sa smrekom koja na većem prostoru stvara s travom 
milavom poseban oblik smrčeve šume na stijenama i kamenim gromadama. 
Pretplaninsku šumu sklopljenog tipa čini smreka na manjem prostoru prema 
dnu vrtače. Preostali dio Modrić-doca s njegovim sjevernim stranama (zapra- 
vo južnim obroncima Velike Kose, 1602 m) zapremaju više manje gusti trav- 
njaci, na koje se u višim položajima nadovezuju manje površine s klekovi- 
nom bukve, a u predjelu prema Balinovcu i manje površine s pretplaninskom 
bukovom šumom. Na ogoljelim kamenim terenima izvan travnjaka i šuma 
oskudnu vegetaciju čine uglavnom pretplaninski grmovi i neke visoke zeleni. 


UVJETI ŽIVOTA U VRTU 


Klimatske prilike. Kao i ostali viši i najviši dijelovi Velebita, tako se 
i tereni u bližoj okolici Zavižana, u dnu kojeg je smješten i Modrić-dolac, 
odlikuju izrazitom planinskom i vrlo oširom klimom. U toj se klimi osobito 
ističu velike razlike i nagle promjene pojedinih klimatskih faktora (napose 
temperature) u toku kraćih vremenskih razdoblja (u toku mjeseca i dana). 
Pogotovu to vrijedi za mikroklimatske prilike koje su vrlo različite od jednog 
mjesta do drugog, a sve u skladu sa konfiguracijom terena (s ekspozicijom!) 
i vrstom biljnog pokrova. U prosjeku, međutim, velikih razlika između sred- 
njih temperatura zimskih i ljetnih mjeseci nema. Zato je i povoljno razdoblje 
za vegetaciju razmjerno vrlo kratko. Ono je u prvome redu ovisno o traja- 
nju snježnog pokrivača, koji na nekim površinama vrta može doseći debljinu 
veću od tri metra. S time u vezi, za vegetaciju povoljno razdoblje nastupa 
u pravilu istom u početku lipnja (rjeđe potkraj svibnja) i traje do polovice 
rujna (rjeđe do početka listopada). Taj je period vrlo često i skraćen, a koji 
put i prekidan nenadanim nastupom vrlo niskih temperatura, koje se mogu 
u sloju uzduha pri tlu spustiti i u ljetnim mjesecima do —7*C, uglavnom 
kao posljedica stagniranja hladnijeg uzduha u depresijama bez jačih vje- 
trova (»jezero hladnog uzduha«). Zato i minimalne temperature imaju naj- 
nižu vrijednost na površinama s travom tvrdačom u najnižem dijelu doca. 
Vrlo su niske vrijednosti tih temperatura i u vrtači, u pretplaninskoj šumi 


smrče, koja je i inače poznata po niskim vrijednostima temperature. Samo 
nekoliko metara više, u klekovini planinske bukve, vrijednosti i minimalnih 
temperatura su znatno veće, pa se u ljetnim mjesecima rijetko spuštaju 
ispod 0*C. Znatno niže temperature ima i klekovina planinskog bora koja 
je smještena niže od klekovine bukve, ali na suprotnoj strani doca sa sje- 
vernom ekspozicijom. I druge se vrijednosti temperatura, u usporedbi s 
onima koje se redovito bilježe u Meteorološkoj stanici kod Planinarskog 
doma ispod Zavižana, mijenjaju stalno u ovisnosti o obliku vegetacije i po- 
ložaja terena u tome i u klimatskom pogledu vrlo zanimljivom području. 
Opcenito se može reći da najveći dio Modrić-doca pokazuje sve karakteri- 
stike izrazitog mrazišta, što je osobito izraženo u obratnom rasporedu vege- 
tacije (npr. bukove sastojine poviše klekovine bora i pretplaninske smrčeve 
šume). Makar i kratkotrajni, ljetni mrazevi ometaju mnoge biljke u njihovu 
normalnom razvitku. U hladnijim ljetima neke biljke uopće ne donose ploda, 
a neke i ne cvatu. Inače, većina biljaka u samom docu iskorišćuje za cvatnju 
i sazrijevanje sjemenaka uglavnom dva mjeseca: srpanj i kolovoz. Najviše 
biljaka cvate u prvoj polovici srpnja, rjeđe već u drugoj polovici lipnja. 
Samo neke cvatu nešto ranije. Početkom rujna najviše biljaka već završava 
glavno razdoblje razvojnog ciklusa. 


Nepovoljni utjecaj niskih temperatura na biljke u području vrta done- 
kle je kompenziran obilnim oborinama (godišnje do 2200 mm), koje ne 


Sl. 3. — Planinarski dom na Zavižanu ispod vrha Vučjaka 

izostaju ni u ljetnim mjesecima, tako da zastoja vegetacije nema ni u 
sušnim ljetnim mjesecima, kada za kratkotrajnih razdoblja bez kiše sušu 
ublažuju gotovo redovite i obilne rose. Inače je i za Velebit vrlo karakteri- 
stična pojava da se klima postepeno mijenja sve više u smislu izrazitije 
aridnosti, što se osobito očituje u pojavi uzmicanja crnogoričnih (napose 
jelovih) šuma. 

Obilne snježne oborine stvaraju u docu dugotrajan i vrlo debeo snježni 
pokrivač, koji na mnoge biljke djeluje vrlo povoljno. Pod zaštitom dubokog 
snijega najnježniji biljni dijelovi lakše prezimljuju. S time u vezi pod utje- 
cajem snijega u tom pretplaninskom pojasu prevladavaju grmovi i trajne 
zeleni, koje nisu toliko izložene mrazovima kao visoko drveće. 


Nepovoljno, napose na oblikovanje biljaka, opet utječu žestoki i hladni 
vjetrovi, naročito bura, koja je u samom Modrić-docu doduše nešto ublaže- 
na, ali po okolnim izloženim obroncima još uvijek vrlo jaka. Pod utjecajem 
bure grane su na izloženim smrčama redovito slabije razvijene i okljaštrene. 


Nepovoljne klimatske prilike na terenu vrta povećavaju brojni dani s 
maglom, koja se redovito javlja i u ljetnim mjesecima, premda općenito na 
Velebitu ima, pogotovu na vrhovima, dosta vedrih dana, kao i dana bez 
magle. Zbog velike visine okolnih grebena i vrhova, u docu sunce zalazi 
i sat ranije, pa i to pridonosi već naglašenoj surovosti klime u vrtu. 


Oblici tla i njihova svojstva, U vrtu je kameni supstrat uglavnom sas- 
tavljen od malmskih dolomitiziranih (jurski sistem) vapnenaca koji su tam- 
nije boje i srednje debelo uslojeni. Blažeg su reljefa od dogerskih, inten- 
zivnije karstificiranih vapnenaca, koji dominiraju u smjeru Vučjak-Plješi- 
vica. Od vrha Velikog Zavižana prema zapadu, na primorskoj strani prevla- 
davaju paleogene vapnenačke breče. 


Iako i u Modrić-docu, a pogotovu na okolnim padinama ima mnogo ogo- 
ljelih stijena i kamenih gromada, ipak je na najvećem dijelu vrta kameni 
supstrat pokriven tanjim ili debljim slojem tamnije obojenih oblika tla 
koji predstavljaju — ovisno o obliku vegetacije na njima — brojne raz- 
vojne stadije u nastajanju tala na vapnencima. U profilima su tih tala tam- 
nije obojeni (od posve crne do tamnije smeđe boje) uglavnom površinski 
slojevi. U njima se i zadržava najviše vode, premda je i tu zbog obilja ka- 
menog skeleta propusnost vrlo velika. Bliže matičnoj stijeni, u dubljim 
slojevima svagdje su razvijene tamnosivosmeđe ilovaste gline. Na mjestima 
s većim nagomilavanjem kamene trošine i s plićim tlom zadržava se naj- 
češće samo organomineralno tlo tamnije, pretežno posve crne boje (planin- 
ska crnica). 

Najdublje je, ali za većinu biljaka i najnepovoljnije tlo u najnižem, za- 
ravnjenom i mjestimice uleknutom dijelu Modrić-doca, kao i na nekim mje- 
stima u dnu vrtače, kamo voda snosi s okolnih padina obilje trošine, iz koje 
su opet pod utjecajem dužeg ležanja snijega i vode isprane sve lakše topljive 


i hranjive tvari. Samo tu i tamo proviruje na tim terenima po koja manja 
stijena. Tu se na reliktnoj glini razvilo duboko (i dublje od 1 m) ilimerizi- 
rano tlo koje je sivosmeđe, a u dubljim slojevima i crvenkaste boje. To je 
tlo najčešće podzolirano i u pravilu vrlo kisele reakcije. Nešto više humusa 
ima samo u površinskom sloju, u dijelu koji je obrastao vrlo gustom, 
busenastom tratinom. Zato su taj dio doca zaposjeli samo acidofilni ele- 
menti, među kojima je najviše pripadnika travnjačke zajednice trave tvrdače 
(Nardus stricta), koje na Velebitu ima nešto više samo u njegovim sjever 
nijim dijelovima, napose u širem području Zavižana. To su sve one površine 
kojima se mora proći od ulaza (s ceste) do kuće i užeg dijela vrta s 
vrtačom. Najveći je dio dna vrtače ispunjen dosta dubokim tlom tamno- 
smeđe, a na površinama s pretplaninskim smrekama i posve crne boje. 

Znatno su plića tla razvijena na travnjačkim površinama po okolnim 
obroncima, gdje je općenito više kamena i kompaktnih stijena. Tako se u 
najrasprostranjenijoj livadi s travom oštrom vlasuljom (Festuca pungens) 
nalazi tlo koje i u površinskim slojevima sadržava mnogo skeleta. Samo 
je površinski sloj u profilu toga tla crne boje. U unutrašnjosti prevladava 
sivosmeđa ili smeđa, mjestimice crvenkasta boja (glinasta ilovača). Ispod 
travnjačke vegetacije, pogotovu u donjem dijelu okolnih strmih terena, može 
se posmeđena i crvenkasta glina nagomilati i u vrlo debelim slojevima. U 
višim predjelima, na strmim se stranama s jakom erozijom razvija plitko 
tlo samo u obliku planinske crnice. 

Najplića i najnerazvijenija tla nalazimo ispod oskudnog travnjačkog po- 
krova na tjemenima kosa i na prijevojima, tako npr. na sedlu između Velike 
Kose i obronaka Balinovca. Pod djelovanjem snažnog vjetra, koji odnosi 
i čestice tla, na tim malim površinama ne nastaju nikada izvedeniji oblici 
tla. Tu se tlo manje više trajno nalazi u procesu obnavljanja, u početnim 
stadijima nastajanja. Zato tu na vapnencima i prevladava plitka organogena 
crnica (planinska crnica), a na dolomitima i dolomitiziranim vapnencima 
organomineralna rendzina ilovastog sastava i alkalne reakcije. To je tlo vrlo 
skeletno pa se na dolomitima i dolomitiziranim vapnencima može uzeti i 
kao rendzina, inače vrlo rasprostranjena plitka i siromašna tla na našim pla- 
ninama. Uslijed zastoja u radu mikroorganizama (pod utjecajem planinske 
klime) u tim je tlima vrlo usporena mineralizacija organskih tvari, koje se 
u nerastvorenom stanju nagomilavaju u površinskim slojevima i uvjetuju 
vrlo intenzivnu humizaciju. 


Gotovo su bez ikakva tla, pa zbog toga i s jedva zamjetljivom vegeta- 
cijom veće površine na strmim kamenim padinama Balinovca, a donekle 
i Zavižana. Na takvim terenima prevladava prava kamena pustinja. Preko 
tih se terena stalno ruše kamene gromade, sve je zatrpano kamenjem i ka- 
menim kršjem. Ono malo tla što se zadržava u uskim i plitkim prostorima 
između kamenja nalazi se i tu u stalnom nastajanju. Uvjeti za rast biljaka 
tu su identični onima na golim stijenama, gdje se biljke mogu zakorijeniti 
samo u pogodnijim pukotinama. Pa ipak, i tu je više vrlo lijepih i zanimlji- 
vih biljaka. 

Druga tla, u pravilu genetski razvijenija, nalazimo na površinama sa 
šumama i pretplaninskim grmovima. Mjestimice može tu tlo biti i dosta 
duboko, premda svagdje na tim površinama proviruje kameni supstrat. Izme- 
đu kamenih gromada i stijena i tu je, osobito u gušćim sklopovima drveća, 
najviše crnog tla s mnogo nerastvorenog, sirovog humusa koji se redovito 


9 


nagomilava barem u površinskim slojevima. Osobito se mnogo nerastvore- 
nih iglica i drugih biljnih dijelova nalazi u površinskom sloju ispod planin- 
skih borova i smreka. 

ispod tog sloja, u klekovini planinskog bora nagomilane su već humifi- 
cirane tvari crne boje i praškasto glinasiog sastava (30 do 60 cm), koje leže 
na tamnosivoj praškastoj glini s više skeleta. Sloj crnice je tu dubok 30 
do 60 cm i slabo je kisele reakcije. Sadržava znatno manje humusa i dušika 
od tala u zajednicama smreke s milavom i pretplaninske smrekove šume. 

I u pretplaninskoj šumi smreke u površinskom sloju tla nalaze se nera- 
stvoreni biljni dijelovi s mnogo iglica. Ispod više-manje sirovog humusa i 
tu je deblji sloj humificirane, masne crnice, koja leži na skeletnoj, tamnosi- 
voj ilovači. Matična se stijena sivog vapnenca javlja redovito istom u dubini 
od oko 80 centimetara. Te su crnice vrlo bogate humusom i ukupnim duši- 
kom te pripadaju onim tlima koja su najbogatija takvim materijalom. U 
dnu vrtače je takvo tlo vrlo duboko i na nekim mjestima smeđe boje. U 
površinskim slojevima takva su tla kisele do neutralne reakcije. Crnice sa 
sirovim humusom nalazimo i u zajednici smreke s milavom. To su znatno 
plića tla (oko 25 cm) organogenog odnosno organomineralnog karaktera, ko- 
ja se najviše nagomilavaju u sklopljenim skupinama smrekovih stabala. 

Tlo u pretplaninskoj bukovoj šumi kao i u klekovini bukve prelazi brže 
u razvijeni oblik (listinac se tu lakše i brže rastvara), koji se razlikuje od 
inicijalnih oblika više smeđom bojom. Zato se tu ispod listinca nalazi tamno- 
sivosmeđa laka glina koja leži u dubini od oko 60 cm na matičnoj stijeni 
sivog dolomitnog vapnenca. Klekovina bukve u pravilu nalazi se na posme- 
đenim rendzinama i posmeđenim crnicama, kao i na smeđim tlima u podru- 
čju čistih vapnenaca. Dubina tla u bukovim sastojinama varira od 40—60 
centimetara. Površinski slojevi imaju kiselu do slabo kiselu reakciju, a dublji 
neutralnu. Sadržavaju dosta humusa i dušika. Već prema topografiji terena 
mogu se u pretplaninskim bukovim šumama razviti razne vrste tla, od posme- 
đenih crnica preko smeđih tala do smeđih ilimeriziranih tala na vapnencima. 
Što su tereni viši i strmiji, tla su sve plića, ali humusom još uvijek dosta 
bogata. 


BILJNI POKROV 
(Najvažnije biljne zajednice) 


U skladu s dosta velikom nadmorskom visinom, Modrić-dolac s okolicom 
pripada pretplaninskom pojasu, u kojemu visoke šume postižu svoju gornju 
granicu. Još samo smreka uspijeva da raste u obliku višeg i uspravnog drve- 
ta. Bukva već ne raste kao visoko drvo, iako bi u prirodnom procesu mogla 
zaposjesti još veće površine, s kojih ju je čovjek već odavno potisnuo, ponaj- 
više u želji za proširenjem travnjaka. Bukva je tu zaostala u dužinskom rastu 
svoga stabla: redovito je razvijena ili u obliku svinutog, ali još uvijek nešto 
višeg stabla, ili je pak polegla i razvijena u obliku grma, kao klekovina. 

Najpovoljnije uvjete za rast ima u ovom pojasu niski planinski bor, koji 
tu čini guste, neprohodne guštare u obliku klekovine. Najviše je u ovom 
pojasu grmova i niskog rašća koje na većim površinama čine gušće ili otvo- 
renije travnjake u obliku livada ili pašnjaka (rudina, pretplaninskih goleti). 

Smrekove šume. U vrtači i na obroncima oko nje najviše je smreke 
(Picea excelsa), koja samo u dnu vrtače čini gušći sklop uspravnih i pravil- 
nih stabala. Tu je, samo na razmjerno malom prostoru, razvijena pretplanin- 
ska šuma smreke (Piceetum croaticum subalpinum Horv.). U Hrvatskoj ju 


Sl. 4. — Sastojina smreke na kamenim obroncima 
Zavižana. (Foto inž. Z. Badovinac) 

je istražio i opisao I. Horvat kao šumu smreke koja je u pretplaninskom 
pojasu ograničena na depresije i vrtače, gdje u razmjerno zaštićenom, ali 
vrlo hladnom prostoru okuplja nekoliko izrazitih borealnih biljaka. U toj 
gustoj i hladnoj šumi dnevne temperature ne postižu za vrijeme vegetacije 
nikada one vrijednosti koje imaju površine bez šuma. Pogotovu su u njima 
niske temperature u najnižim slojevima, u blizini tla. Zato u njima i mogu 
rasti samo one biljke koje su prilagođene vrlo niskim lemperaturama. Osim 
toga, u toj šumi i relativna vlaga uzduha postiže najveću vrijednost. Jedino je 
u njima najmanja snaga vjetra, što se vidi po pravilnom razvitku grana na 
svim stranama. Zbog debelog površinskog sloja s nerastvorenim iglicama u 
smrekovim je šumama obnavljanje i zakorjenjivanje biljaka vrlo otežano. 
U najnižem i prizemnom sloju redovito su u gustom sklopu razvijene brus- 
nica (Vaccinium vitis idaea) i borovnica (V. myrtillus). Osim toga, za te su 
šume, inače izrazito mezofilnog karaktera, općenito karakteristične ove vrste: 
srcasti čopotac (Listera cordata), pocjep (Maianthemum bifolium), mala kru- 
ščica (Pirola minor), šumska urezica (Homogyne silvestris), trolisna režuha 
(Cardamine trifolia), šumska potočnica (Myosotis silvestris), puzava kupina 
(Rubus saxatilis), crvotočina (Lycopodium annotinum), zelena slezenica 
(Asplenium viride), obična jagoda (Fragaria vesca), vučji korijen (Actaea 
spicata), mahovinasta merinka (Moehringia muscosa), crna i Borbaševa kozja 
krv (Lonicera nigra i L. borbasiana), alpska pavitina (Clematia alpina) i još 
neke paprati i brojne mahovine. 


Smreka se naseljuje i na strmim kamenim terenima okolnih obronaka, 
i to u dosta širokom pojasu koji prolazi između klekovine planinskog bora 
na sjevernoj strani Velikog Zavižana te prelazi preko vrtače i zaustavlja se 
ispod bukovih sastojina na jugoistočnim padinama Balinovca. Na tom je 
velikom prostoru smreka zašla pojedinačno i u samu klekovinu planinskog 
bora. Velike je površine zaposjela između kamenih gromada i ogoljelih 
stijena izvan klekovine, u zajednici s nekim travama, napose s visokom i 
bujnom travom milavom (Calamagrostis varia). Ta je smrekova šuma otvo- 
renog tipa. U njoj (Calamagrosti Piceetum S. Bertović) su tanke i zakržljale 
smreke okupljene hrpimice, u skupinama po nekoliko zajedno. Zbog raspr- 
šenosti, smreka je tu izložena jakom vjetru pa zbog toga nižeg rasta i barem 
na jednoj strani sa zakržljalim granama, koje su na primjercima u hrpama 
velikim dijelom suhe. Vrlo su sporog rasta, što se vidi po vrlo gustim i vrlo 
uskim godovima. Odatle i velika čvrstoća njihova drva. 


Takva se smrekova šuma po sastavu svojih članova ne razlikuje bitnije 
od vrlo sličnih šuma bukve i jele sa smrekom. U svim tim smrekovim 
šumama koje naseljuju najnepovoljnije terene između kamenih blokova i 
stijena rastu neke visoke trave i brojne pretplaninske zeleni, kao i općenito 
u iome pojasu vrlo rasprostranjeni i preferirani pretplaninski grmovi. Od 
trava, osim već spomenute milave, tu su često nazočne još i mekuš (Melica 
nutans) i oštra vlasulja (Pestuca pungens). Od drugih biljaka u njima nala- 
zimo najčešće: planinski bor (Pinus mugo), klečicu (Juniperus nana), pla- 
ninsku vrbu velikog lista (Salix grandifolia), planinsku bazgu (Sambucus ra- 
cemosa), Borbaševu kozju krv (Lonicera borbasiana), ribize (Ribes alpinum 
i R. petraea), planinsku ružu (Rosa pendulina), brusnicu (Vaccinium vitis- 
iidaea) i borovnicu (V. myrtillus), šumsku urezicu (Homogyne silvestris), 
zečju socu (Oxalis acetosella), mahovinastu merinku (Moehringia muscosa), 
dvocvjetnu žutu ljubicu (Viola biflora), đurđicu (Convallaria majalis), Sala- 

munov pečat (Polygonatum verticillatum), trolisni odoljen (Valeriana tripte- 
ris), gladac (Laserpitium marginatum), čestoslavicu koprivina lista (Veronica 
urticaefolia), ružičastu ljepiku (Adenostyles glabra), žuti pretplaninski osjak 
(Cirsium erisithales), neke paprati, brojne mahovine i dr. 


Bukove šume. Iako na gornjoj granici svoje prirodne rasprostranjenosti, 
bukva je u ovom pojasu još uvijek najrasprostranjenije šumsko drvo. Uspi- 
jeva i na vrlo plitkom tlu, između stijena i kamenih gromada. Najbolje je 
razvijena na dubljim smeđim tlima po blažim nagibima i u udolicama. Ne 
izbjegava ni najstrmije terene, ali ipak najbolje uspijeva na blaže nagnutim 
stranama južne ili sjeverne ekspozicije. Za razliku od planinskog bora bukva 
preferira južnije ekspozicije i toplije, više-manje zaštićene položaje. S time 
u vezi, bukva se u pravilu zadržava na terenima ispod klekovine planinskog 
bora, ali može rasti i u istoj visini s planinskim borom, što ovisi o ekspozi- 
ciji. No može se, baš u vezi s lokalnom klimom, naseliti i poviše planinskog 
bora, kao npr. u klancima, vrtačama i docima. 

U okolici vrta nalaze se raspršene manje površine s bukovim šumama, 
koje su samo tu i tamo razvijene kao pretplaninska bukova šuma (Fagetum 
croaticum subalpinum Horv.). Najbliže se nalaze na obroncima Balinovca, 
u visini od oko 1500 m, ali je ima i na obroncima Zavižana, iznad klekovine 
planinskog bora. U njoj bukve rastu doduše uspravno kao onisko drvo, ali 
više-manje svinutih debala i nepravilnije krošnje. U njenom sastavu prevla- 
davaju poznate šumske biljke, redovite bukove pratilice, ali zbog rastrgano- 
sti terena s mnogo stijena i kamenih gromada, već i u njoj ima više pretpla- 
ninskih grmova, kao i općenito biljaka koje su više-manje rasprostranjene 
po čitavom pretplaninskom pojasu. Za te bukove sastojine najznačajnije su 
ove biljke: mukinja (Sorbus aria), alpska kozja krv (Lonicera alpigena), 
žestika (Rhamnus fallax), velecvjetna marulja (Calamintha grandiflora), usko- 
lisna mlječika (Euphorbia amygdaloides), pahuljasti žabnjak (Ranunculus 
lanuginosus), gomoljasti gavez (Symphytum tuberosum), razne režuhe (vrste 
roda Cardamine), plućnjak (Pulmonaria officinalis), pršljenasti Salamunov 
pečat (Polygonatum verticillatum), gorčika (Prenanthes purpurea), šumski 
dragušac (Senecio nemorensis), žuta šumarica (Anemone ranunculoides), 
salatika (Mycelis muralis), jagoda (Fragaria vesca), čestoslavica koprivina li- 
sta (Veronica urticaefolia), lazarkinja mirisna (Asperula odorata), velika 
modra sirištara (Gentiana asclepiadea), prosinac (Mercumialis perennis), obi- 
čna paprat (Dryopteris filix mas) itd. 

U području vrta, od južnih obronaka Velike Kose prema Balinovcu i 
Balinovac do sjeveroistočnih obronaka V. Zavižana, još su češće sastojine 
bukava koje su znatno nižeg rasta, najčešće do 1 m visine te više-manje 
povaljenih i nepravilno razgranjenih stabala (grane su često vrlo duge i 
gotovo posve prilegle uz tlo). U tome obliku obrašćuje pretplaninska bukva 
najstrmije kamene, ali ipak nešto zaštićenije i toplije terene, koji su opće- 
nito u ekološkom pogledu dosta nepovoljni za razvitak vegetacije. Zato je 
i nalazimo uglavnom na padinama s južnom ili zapadnom ekspozicijom, ali 
dosta često i na drugim stranama. U Modrić docu najniže se spušta na padi- 
nama Velike Kose. U manjim je sastojinama ima i unutar površina s kleko- 
vinom planinskog bora kao i sa šumom smreke s milavom. Najčešće su to 
prave guštare, u kojima samo na otvorenijim mjestima brojnije rastu pret- 

planinski grmovi. U tim je bukovim sastojinama (Fagetum croaticum suffru- 
ticosum Horv.) već znatno manje poznatih pratilica bukovih šuma. Po svome 
se sastavu zato bitnije i ne razlikuju od ostalih pretplaninskih guštara, 
zajednica s preiplaninskim grmovima i visokim zelenima. U njima su naj- 
češći ovi grmovi: žestika (Rhamnus fallax), alpska kozja krv (Lonicera al- 
pigena), koji je jedan od najrasprostranjenijih pretplaninskih grmova u pod- 
ručju Alpa i s njima povezanih planina, zatim alpski ribiz (Ribes alpinum), 
velikolisna planinska vrba (Salix grandifolia), mukinja (Sorbus aria), pla- 
ninska ruža (Rosa pendulina), planinska bazga (Sambucus recemosa), gorski 
javor (Acer pseudoplatanus), likovac (Daphne mezereum) i dr. 


Klekovina planinskog bora. S nekim biljkama koje smo već upoznali 
povezana je najrasprostranjenija pretplaninska guštara, klekovina planinskog 
bora (Pinus mugo). U području vrta klekovina bora zauzela je najveće 
površine na sjevernim stranama V. Zavižana, dakle na najizloženijim mje- 
stima. Ima je doduše i na obroncima Balinovca, ali obično u manje zatvore- 
nim sastojinama. Najgušća je ona koja se spušta sve do južnog ruba samog 
doca, gdje zalazi, a nekada je još više zalazila u livadu trave tvrdače. Tu je 
klekovina planinskog bora (Pinetum mughi croaticum Horv.) razvijena kao 
neprohodna guštara, u kojoj duge i povaljene grane bora čine gusti splet, iz 
kojeg samo tu i tamo proviruje po koja kržljava smreka, velikolisna vrba, 
jarebika (Sorbus aucuparia) ili koji drugi preitplaninski grm. Klekovine ima 
ina najstrmijim obroncima (i s nagibom od 40%), među velikim stijenama i 
kamenim gromadama. Zbog raspršenosti, na takvim je mjestima još više 
pretplaninskih grmova i visokih zeleni, koje i drugdje obrubljuju klekovinu 
ili obrašćuju manje ili veće prostore unutar nje. Preko tih površina s kleko- 
vinom redovito se survavaju kamene gromade i velike snježne mase, koje 
inače vrio povoljno utječu na rast bora, jer je prileglim rastom žilavih i 
čvrstih grana pod snijegom najbolje zaštićen od zimske smrzavice. Odronja- 
vanju se planinski bor jedini i može oduprijeti. Zato su klekovinom ti rastr- 
gani i pokretni tereni najbolje zaštićeni, što se vidi i po ogoljelosti strmih 
terena s kojih je planinski bor bilo na koji način potisnut. U obrašćivanju 
najnepovoljnijih terera u pretplaninskom pojasu to je još uvijek najaktiv- 
nija biljka. Klekovina seže sve do najviših velebitskih vrhova i zalazi u naj- 
dublje vrtače, u kojima je zbog velike hladnoće izražen obratan raspored 
vegetacije. Pa iako se u klekovini razvijaju i neke biljke koje su više vezane 
na šume, kao npr. šumarica (Anemone nemorosa), plućnjak (Pulmonaria 
officinalis), Petrov krst (Paris quadrifolia), pršljenasti Salamonov pečat (Po- 
lygonatum verticillatum), gomoljasti žuti gavez (Symphytum tuberosum), ve- 
lecvjetna marulja (Calamintha grandiflora), gorčika (Prenanthes purpurea), 
zečja soca (Oxalis acetosella) i dr., ipak se sastojine planinskog bora, pa ni 
one najgušće, ne mogu uvrstiti u šume u užem smislu. U tipskoj klekovini ni 
nema drveća, osim pojedinačnih kržljavih smreka, čije se sastojine nadove- 
zuju ili miješaju s klekovinom. Tu i tamo iz klekovine proviruje po koje više 
stablo jarebike (Sorbus aucuparia), koja se u jesen ističe svojim žarkocrve- 
nim plodovima. Crvenim se plodovima iz daleka primjećuje među stijenama 
s borom i planinska bazga (Sambucus racemosa), koju nalazimo i posve 
osamljenu među kamenim gromadama po čitavom gorskom i preiplanin- 
skom pojasu. Višim se rastom koji put ističe u klekovini i velikolisna pla- 

SI. 5. — Klekovina planinskog Dora ua sjevernoj strani 

Zavižana sa spustom u Modrić dolac. (Foto inž Z. Bado 
vinac) 


ninska vrba (Salix grandifolia), isto tako vrlo rasprostranjeni pretplaninski 
grm ili nisko drvo. 

Inače su i za površine s klekovinom vezani brojni pretplaninski grmo- 
vi, među kojima je na mjestima s mnogo stijena i kamena najčešći i naj- 
značajniji grm endemična kozokrvina (Lonicera borbasiana), po kojoj je 
već I. Horvat označio klekovinu kao zajednicu planinskog bora i Borbaševe 
kozokrvine. Od ostalih pretplaninskih grmova u klekovini su redovito na- 
zočni: razne vrste ribiza (Ribes alpinum, R. petraea) i ogrozd (Ribes gros- 
sularia), zatim alpska kozja krv (Lonicera alpigena), planinska ruža (Rosa 
gentilis ili R. pendulina), mukinjica (Sorbus chamaemespilus) itd. U podru- 
čju klekovine, a na mjestima izvan njenog gušćeg sklopa, zapravo u njezinim 
degradacijskim stadijima, raste — na Velebitu samo na najvišem vrhu, na 

Vagnu — i dlakavi sleč (Rhododendron hirsutum), koji se kao istočnoalpska 
vrsta naseljuje na plitkom, kamenom i bazičnom tlu s više svjetla, najčešće 
u zajednici s crnjušom (Erica carnea). Osim toga, u klekovini raste.i neko- 
liko vrlo uglednih biljaka, koje su inače poznate kao rasprostranjeni stanov- 
nici pretplaninskog pojasa. To su: planinčica ili jablan (Trollius europaeus), 
modra ločika (Cicerbita alpina), divokozjak (Doronicum austriacum), šum- 
ski dragušac (Senecio nemorensis), žuti jedić (Aconitum vulparia), ružiča- 
sta ljepika (Adenostyles alliariae), žuti osjak (Cirsium erisithales), alpska 
zlatnica (Solidago alpestris), veliki bijeli žabnjak (Ranunculus platanifolius), 
vrlo lijepa alpska pavitina (Clematis alpina), bijela čemerika (Veratrum 
album) itd. Uz tlo je prilegao, osobito pri bazi borovih stabala, u velikom 
mnoštvu islandski lišaj (Cetraria islandica), a uz njega i vrlo mnogo i brus- 
nice (Vaccinium vitis idaea). Velike površine u klekovini obrašćuje i obična 
borovnica (Vaccinium myrtillus). Sve su to od reda biljke koje su i po 
svome porijeklu, kao i po svojim zahtjevima prilagođene hladnim mjestima 
i surovoj planinskoj klimi. Najvećim dijelom potječu sa sjevera eurazijskog 
kontinenta. U klekovini su našle sklonište brojne borealne biljke koje su 
za vrijeme oledbe bile mnogo više rasprostranjene. Većina ih je zajednička 
za više evropskih planina, napose za Alpe. 


Pretplaninski grmovi i visoke zeleni. Vidjeli smo da se već i u sastoji 
nama pretplaninske bukve i njezine klekovine, osobito na površinama koje 
su rastrgane većim ili manjim stijenama, kao uostalom i u klekovini bora 
susreću mnogi pretplaninski grmovi i visoke zeleni. Još je više tih biljaka 
na površinama bez bukava, smreka i planinskih borova, na više-manje ogo- 
ljelim terenima, s kojih je drveće potisnuto ili ga uopće nije bilo. Znači 
da se te biljke naseljuju i neovisno o drveću, što više, da ih ima više kada 
je drveća manje. Koji put neki grmovi čine u zajednici s određenim biljka- 
ma i posebne oblike vegetacije, u kojima pojedine vrste grmova domini- 
raju. Tako su veće površine obrasle klečicom (Juniperus nana), koja kao 
vrlo izdržljivi i otporni grm naseljuje najnepovoljnije i vjetru najizloženije 
kamene površine. Manje je otporna, ali često u gušćem sklopu razvijena 
metlika ili omelika (Cytisanthus radiatus), koje ima i na Malom Rajincu. 
I žestika (Rhamnus fallax) raste često u većim skupinama izvan bukovih 
sastojina. Uz nju se ili neovisno o njoj na stijenama i među kamenim gro- 
madama okupljaju u većem broju znatno niži grmovi, kao npr. mukinjica 
(Sorbus chamaemespilus), razne vrste kozje krvi (vrste roda Lonicera), 
pianinske ruže (Rosa pendulina), ribizi (vrste roda Ribes) i dr. S njima 
se redovito udružuju već poznate višegodišnje zeleni, često visokog i bujnog 
rasta, kao npr. ružičasta ljepika (Adenostyles alliariae), žuti jedić (Aconi- 
tum vulparia), zvjezdanka (Astrantia croatica), alpski kotrljan (Eryngium 
alpinum), čehulja (Myrrhis odorata), planinska kiselica (Rumex arifolius), 
razne paprati, žuti dragušac (Senecio nemorensis) i brojne druge, često 
puta vrlo lijepe biljke. Osim malobrojnih endemičnih svojta, pretežnim su 
to dijelom vrste borealne pripadnosti, pa zbog toga i prilagođene na ekstre- 
mnu planinsku klimu. Takve biljke susrećemo i drugdje po Velebitu (pre 
ma jugu se njihov broj smanjuje), osobito u depresijama i vrtačastim ulek- 
nućima ispod većih stijena, kao i općenito na mjestima obilnijeg nagomila- 

vanja humusom i dušikom bogatih tala. Odatle i bujnost takvih zeljastih 
biljaka, koje u gustom i raznolikom sklopu daju dojam sađenih biljaka, 
pravih vrtića (planinski vrtići). Ne izostaju, barem pojedinačno, ni na str- 
mim obroncima, na manjim prostorima između kamenih gromada i u ne- 
što širim pukotinama stijena, gdje se kao u kakvoj zdjeli nagomilala veća 
količina planinske crnice, u kojoj brzo nalaze vrlo povoljne uvjete za svoj 
razvitak i spomenuti pretplaninski grmovi. Zato su i te dvije skupine bilja- 
ka, pretplaninske visoke zeleni i pretplaninski grmovi, tako tijesno među- 
sobno povezani. 


Travnjaci (livade, pašnjaci, pretplaninske goleti). Potiskivanjem šuma 
i pretplaninskih šikara na zaštićenijim su se mjestima, kao i na manje str- 
mim padinama razvili raznovrsni travnjaci, koji, već prema konfiguraciji 
terena, prema ekspoziciji i stupnju razvitka tla, mogu biti otvorenijeg (kao 
kamenjari, goleti) ili zatvorenjiee tipa (livade. našnjaci). Za mnoge od 

inž S. Bertovića). 


17 


njih možemo reći da su i nastali na površinama koje su nekad pokrivale 
šume, ali ima i travnjaka, pogotovu tzv. pretplaninskih goleti koje nikada 
nisu bile pod šumama, jer su se razvile na vrlo izloženim mjestima: gdje 
vanjski faktori — barem u razdoblju intenzivnije karstifikacije — nisu 
nikada dopuštali razvitak bilo kakvog oblika šume. Zato su takve površine 
za obrašćivanje vrlo slične sitjenama i točilima kao najnepovoljnijim sta- 
ništima za razvitak biljnog pokrova. U širem području vrta takve se povr- 
šine nalaze na sedlu između Velike Kose i Balinovca, na prijelazu s južnih 
na sjeverne obronke, pa prema tome na mjestima gdje je djelovanje vjetra 
.vrlo intenzivno. Na plitkom tlu takvih mjesta, redovito na malim površi- 
nama razvijene su malobrojne, inače vrlo otporne biljke koje mogu rasti 
i na stijenama. U sastavu takve niske tratine ističe se hrvatsko zvonce 
(posebna svojta vrste Edraianthus graminifolius) i nježna mišjakinjica (Mi- 
nuartia verna) koje tu rastu u gustim i uz tlo tijesno prileglim busenima. 
U blizini je i manja, posve izolirana skupina drijasa (Dryas octopetala), 
koji je inače razvijen samo na najvišim i izloženim vrhovima naših planina. 


U vrtu travnjaci zapremaju dosta velike. površine od kojih je najveća 
ona s livadom trave tvrdače (Nardetum strictae Horv.). To je općenito vrlo 
jednolična livada, bez zanimljivijih i ljepših biljaka. U njoj nema izrazitijih 
velebitskih vrsta. Malobrojne biljke s uglednijim cvjetovima, kao npr. neki 
kaćuni, ocvatu već zarana, pa je tratina najvećim dijelom godine pusta i 
požutjela. Ističu se samo brojni primjerci bijele čemerike (Veratrum al- 
bum) koja tu prilično rijetko cvate. Najviše je trave tvrdače (Nardus 
stricta) koja čini niske i vrlo guste busene. Vrlo je žilava i teško se kosi. 
S njom se miješaju jedva zamjetljive bekice (vrste roda Luzula), zatim 
sitniji šaševi (vrste roda Carex) i neke druge niske zeleni: puzava petoprsta 
(Potentilla erecta), runjika jednoglavka (Hieracium pilosella), gomoljasti 
žabnjak (Ranunculus bulbosus) itd. Gustu i nisku tratinu svijetlosive boje 
čine zbijene ružice poznate biljke vriština, bubice (Antennaria dioica). Na 
mjestima dužeg zadržavanja površinske vode razvijaju se na istoj površini 
buseni visoke trave busike (Deschampsia caespitosa), vrlo dekorativne bilj- 
ke s dugim vlatima srebrnastih cvjetova u metlicama. Mjestimice se takvi 
travnjaci prostiru sve do ruba niže smještenih sastojina planinskog bora, 
uz koji se već javljaju i neke druge biljke. 


Većom se raznolikošću i šarenilom raznobojnih cvjetova ističu trav- 
njaci na nešto izdignutim terenima po okolnim padinama gdje je tlo mno- 
go pliće pa stijene proviruju na svakom koraku. U dnu obronaka, nepo- 
sredno uz livadu trave tvrdače nalazimo manje kamenjare s visokom tra- 
vom, crvenom vlasuljom (Festuca rubra). Prekrasne su te površine u vrije- 
me kada se pod udarom vjetra valovito zanjišu brojne crvenkaste vlati 
te vlasulje. 


S njom se u povezanosti nalaze još više smješteni i od vjetra zaštiće- 
niji prostrani travnjaci s oštrom vlasuljom (Festuca pungens), isto tako 
visokom i busenastom travom uskih, bodljikavih listova. Takvi travnjaci 
zauzimaju u pravilu većinu prostora s kojih su potisnute bukove (pretpla- 
ninska b. šuma ili klekovina bukve) i borove (klekovina) sastojine. Tereni 
su s tom tratinom izrazitije krševiti i rastrgani većim ili manjim stijenama 
te čine prave pretplaninske pašnjake, u kojima se pojedine biljke vrlo buj- 
no razvijaju. Mjestimično su to guste košanice, koje su se sve do prije 

Sl. 7. — Profil vrtače u Modrić docu (SN) sa rasporedom važnijih oblika vegetacije. 
Profil der Ponikva im Modrić Dolac (SN) mit der Verteilung wichtigerer Vege- 
tationsformen. 


nekoliko godina redovito i kosile. Zbog toga, a i u vezi s redovitom pašom, 
na te se travnjake oduvijek i najviše utjecalo, pogotovu u blizini ljetnih 
sstanova i staja, kojih je nekada bilo i u Modrić-docu. Na takvim su se 
površinama, pod utjecajem košnje i paše, biljke najviše diferencirale, oso- 
bito u pojavi sezonskih rasa i niskih, prileglih oblika. Danas se te livade 
više ne kose, pa se bez utjecaja čovjeka dalje slobodno razvijaju. U Modrić 
docu zapremaju najveće površine na njegovoj sjevernoj strani, na blaže 
nagnutim i uglavnom prema jugu izloženim obroncima Velike Kose, prete- 
žno ispod površina s klekovinom bukve. Ti su tereni najviše i zaštićeni od 
jačih vjetrova pa zbog toga i najtopliji u vrtu. Pogotovu su zaštićene i vrlo 
tople zapadne strane niskog grebena koji se sa sistemom razvedenih stijena 
spušta od klekovine bukve prema vrtači. Na takvim se mjestima i snijeg 
najviše nagomilava. 

U sastavu travnjaka s oštrom vlasuljom sudjeluje uz veći broj srednjo- 
evropskih, arktoalpskih i drugih općenito rasprostranjenih planinskih bilja- 
ka, i najviše naših, autohtonih vrsta, od kojih su neke i endemične. U nji- 
ma svagdje prevladava visoka trava prdežina ili oštra vlasulja (Festuca 
pungens), po kojoj je ta livadna zajednica i dobila ime, Festucetum pun- 
gentis Horv. U gustom šarenilu raznobojnih cvjetova, kojih je najviše počet 

kom ljeta, tu je najviše trava (Festuca rubra, Calamagrostis varia, Dactylis 
glomerata, koeleria erostachya), između kojih se ističu i druge biljke, kao 
npr. alpski ranjenik (Anthyllis alpestris), planinski šuškavac (Alectorolop- 
hus alpestris), hrvatska zečina (Centaurea haynaldi var. croatica), kožnato- 
“lisni krestušac (Senecio doronicum), žuti lan (Linum capitatum), bijeli 
velebitski karanfil (Dianthus bebius), krhki rožac (Cerastium rigidum), 
žuta sirištara.(Gentiana symphyandra), ljubičasta šiška (Scutellaria alpina! 
pilica (Serratula macrocephala), mahunka (Biscutella laevigata), majčina 
dušica (Thymus balcanus), svinjduša (Lotus corniculatus), glavičasta za 
čica (Phyteuma orbiculare), obična pušina (Silene vulgaris), kravljak (Car 
lina aggregata), stričak (Carduus carduelis) i mnoge druge. 


U blizini stijena, kao i na površinama u blizini hrpta kose u ovaj trav 
njak zalaze i razaraju ga brojni grmovi, među kojima su najčešći klečica 
(Juniperus nana), alpski ribiz (Ribes alpinum), medvjetka (Arctostaphylos 
uva ursi) i dr. 


Na mjestima gdje se najniži i zaravnjeni dio doca naglo suzuje i izme- 
đu ogoljelih ili pojedinačnim borovima obraslih stijena strmo ruši u vrta- 
ču nalaze se manje travnjačke površine koje su izložene vrlo jakom vjetru. 
Zato tu i mogu rasti samo niske, uz podlogu prilegle i najčešće jastučaste 
trajnice, koje pripadaju skupini najekstremnije prilagođenih planinskih bi- 
ljaka. U zbijenim skupinama tu se smjestila zajednica odabranih biljaka 
koje susrećemo i drugdje na Velebitu, ali uvijek samo na izloženim grebe- 
nima najviših gorskih lanaca i njihovih vrhova. To su sve mjesta preko ko- 
jih puše najjača bura, pa je zbog toga i moguć rast samo onih biljaka koje 
se duboko zakorjenjuju i priležu uz podlogu. U toj se zajednici (Carex 
laevis-Helianthemum alpestre Horv.) okuplja više rijetkih biljaka, među 
kojima raste u gustom sagu visokoplaninska i arktalpska vrsta drijas (Dryas 
octopetala), ukrašena u vrijeme cvatnje brojnim zvjezdastim bijelim cvje- 
tovima. U tom se društvu ističe pravilnim zvoncastim i modrim cvjetovima 
hrvatsko zvonce (posebna svojta vrste Edraianthus graminifolius). Tu je 
i alpska sunčanica (Helianthemum alpestre), zatim niska sirištara velikih 
i modrih cvjetova (Gentiana clusii), Skopolijeva gušarka (Arabis scopolia- 
na), dinarska oštrica (Oxytropis dinarica), mužica runjava (Androsace vil- 
losa), sitni šaš (Carex laevis), modra glavulja (Globularia cordifolia) i dr. 
U blizini je rasprostrla svoje brojne prilegle ogranke, obrasle sitnim kožna- 
tim listovima, medvjetka (Arctostaphylos uva ursi), zatim klečica (Junipe- 
rus nana). U toj se skupini biljaka često nalazi i runolist (Leontopodium 
alpinum), pa mišjakinjica (Minuartia verna) i druge, što dokazuje da u 
tu zajednicu prelaze mnoge biljke s okolnih stijena, kao i obratno. Tu su 
i životne prilike (plitko, kameno i dosta suho tlo s malo snijega) slične 
prilikama na izloženim stijenama. 


Sličnu skupinu ekstremno prilagođenih biljaka, koje inače susrećemo 
u nižim i toplijim predjelima naših planina, nalazimo u vrtu nešto dalje 
udesno, na zaštićenijim površinama uz stijene grebena koji se u smjeru 
vrtače proteže preko travnjaka s oštrom vlasuljom. Tu je razvijena bijela 
sunčanica (Helianthemum canum), šarena zečina (Centaurea variegata), 
uskolisni oman (Inula ensifolia), planinski likovac (Daphne alpina), krko- 
vina (Rhamnus saxatilis), medđvjetka i dr. Uz taj greben na zaštićenom i 
toplijem mjestu raste i sibireja (Sibiraea croatica) prenesena s prirodnog 

staništa na Velincu. I uz nju se nalazi više kserotermofilnih biljaka subme- 
diteranskog ili pontskog porijekla. 


Biljke stijena i točila. Iako na velikim površinama u vrtu i oko njega 
prevladavaju ogoljeli kameni supstrati, razvijenijih i kompaktnijih stijena, 
podesnih za naseljavanje viših biljaka, u samom vrtu za sada nema. Većim 
se i razvijenijim stijenama završavaju samo vršni dijelovi Balinovca i Veli 
kog Zavižana. Većinu ostalih kamenih terena čine niže, rastrgane stijene 
i još više, veće ili manje kamene gromade, koje zbog učestalog odronjava: 
nja i stalnog obnavljanja ne mogu pružiti duže vrijeme povoljne uvjete za 
naseljavanje i zadržavanje viših biljaka. Zato je i vegetacija tzv. stjenjača 
u tome dijelu sjevernog Velebita slabije razvijena i oskudna. Od poznatih 


Sl. 8. — Veće stijene sa klečicom u širem području vrta. 
(Foto inž Z. Badovinac) 

Sl. 9. — Visinski raspored važnijih oblika vegetacije na istočnom, odnosno 


sjeveroistočnom obronku Balinovca (od vrha, 1601 m do dna vrtače, 1433 m). 

Hčhenverteilung der wichtigeren Vegetationsformen auf dem čstlichen be- 

ziehungsweise nordčstlichen Abhang des Balinovac (vom Gipfel, 1601 m, 
bis zum Grund der Ponikva, 1433 m). 


biljnih zajednica stjenjača tu su zastupane samo neke i to redovito samo 
s nekim svojim članovima. Zbog toga će se na uspostavljanju takve kom- 
pletnije vegetacije morati najviše poraditi, to više što se među velebitskim 
stjenjačama nalaze i najzanimljivije, vrlo često endemične i reliktne vrste. 

Raspoređene su u nekoliko zajednica koje su razmještene na stijena- 
ma u prvom redu prema ekspoziciji njihovih ploha i izloženosti terena na 
kojima se nalaze. 

Na zaštićenijim stijenama toplijih položaja, u zavjetrini je najviše ter- 
mofilnijih stjenjača, među kojima je najznačajnija majčinoj dušici slična 
usnjača hrvatska bresina (Micromeria croatica), koja je inače rasprostra- 
njena po svim hrvatskim planinama. Još je češća u pukotinama takvih 
stijena vrlo nježna i iscjepkana paprat, slezenica (Asplenium fissum). U 
širim se pukotinama duboko zakorijenila posve uz stijenu prirasla patulja- 
sta žestika (Rhamnus pumila), za razliku od bodljikavih žestika (Rhamnus 

SI. 11. — Drvena kuća u Modrić docu koja služi potrebama vrta 
(Foto dr Fran Kušan) 


saxatilis i Rh. intermedia), koje u obliku gustih i bodljikavih grmova rastu 
među stijenama krševitih terena nižih, primorskih predjela Velebita. Na tim 
je stijenama i nekoliko endemičnih zvončika (kao npr. Campanula wald. 
steiniana, C. portenschlagiana, C. fenestrellata) i dr. To su sve vrlo lijepe 
biljke koje, zakorijenjene i u najužim pukotinama stijena, ukrašuju obiljem 
modrih zvoncastih cvjetova sivu i jednoličnu boju stijene. U sličnim se pu 
kotinama mnoštvom sitnih bijelih cvjetova odvajaju mišjakinjica (Minuar- 
tia verna), nježna pjeskarica (Arenaria gracilis) i sitna pušinica (Heliosper- 
ma pusilla). Na nadnesenim plohama pećinastih udubina guste naseo- 
bine izgrađuje stabljičasta petoprsta (Potentilla caulescens). Veće i razve- 
denije stijene obrašćuju naši endemi: Kitajbelov pakujac (Aquilegia kitai- 
belii), hrvatska gušarka (Arabis croatica), Kitajbelov jaglac (Primula kitai- 
belii). Između kamenih gromada raste planinska pavitina (Clematis alpina), 
Malijeva kamenika (Saxifraga malyi), planinski stolisnik (Achillea clave- 
nae) i dr. 

Ekstremno prilagođene i najrjeđe vrste nalazimo na okomitim plohama 
često puta upravo nepristupačnih stijena koje su izložene najjačem udaru 
vjetra. U tome sastavu stjenjača prednjači prekrasna Kluzijeva petoprsta 
(Potentilla clusiana), koja je rasprostranjena na više mjesta u Velebitu. 
Na sličnim mjestima raste i runolist (Leontopodium alpinum), zatim Sko- 

polijeva gušarka (Arabis scopoliana), velebitska kamenika (Saxifraga ve- 
iebitica), mali žuti žabnjak (Ranunculus carinthiacus), islandski lišaj (Ce- 
traria islandica), hrvatsko zvonce (posebna svojta vrste Edraianthus gra- 
minifolius) i dr. Na većim stijenama u šumama u većim se busenima nase- 
ljuje žuti mlađak (Corydalis ochroleuca), a među zasjenjenim kamenim gro- 
mađama, koje su pokrivene zelenim sagom raznih mahova, bujno razvijeni 
zdravac (Geranium macrorrhizum). Među mahovinama na stijenama česta 
je i nježna merinka (Moehringia muscosa). 


Biljke kamenih točila. Po izrazitoj se ekstremnosti životnih prilika isti- 
ču točila, sipine krupnijeg ili sitnijeg kamenja, koje se stalno pokreće i 
popunjuje odronjavanjem s viših stijena. Zato je tu među kamenjem redo- 
vito vrlo malo zemlje, koja se može u većoj količini skupiti samo duboko 
ispod kamena. U ekstremnoj prilagodbi takvim prilikama, na točilima se 
mogu naseliti i duže zadržati samo biljke dugog i žilavog korijenja. Pogo- 
tovu to vrijedi za ona točila koja su osim toga izložena jačem vjetru, ili su 
pak zbog velike strmine terena vrlo pokretna. Obično je tu malo biljaka. 
Nešto ih je više samo uz rub točila i na mjestima gdje se dio točila bilo 
iz kojeg razloga više umirio i povezao kojom drvenastom biljkom. Na 
Velebitu, pa tako i u vrtu ima više izrazitih točilarki: štitasti šćav (Rumex 
scutatus), mekinjak (Drypis spinosa), Orsinijeva šapika (Heracleum orsi- 
nii), kožastolisni dragušac (Senecio doronicum), niska planinska pušina 
(Silene marginata), snježni lopuh (Petasites paradoxus), goli lopuh (P. gla- 
bratus), planinski odoljen (Valeriana montana), glavičasta mlječika (Eup- 
horbia capitulata) i brojne druge vrste. 

Vlažna i vjetru izložena točila najviših predjela obrašćuje prekrasna 
busenasta biljka dinarski rožac (Cerastium dinaricum). Uz već spomenute 
točilarke, na takvim točilima rastu još: sitna zvončika (Campanula pusilla), 
Skopolijeva gušarka (Arabis scopoliana), sjajna šašika (Festuca nitida), 
mesnata režuha (Cardamine carnosa) i dr. 

Na finijim, ali jače izloženim točilima raste najrjeđa velebitska biljka 
degenija (Degenia velebitica), a uz nju planinski koporc (Bunium alpinum), 
velebitska zvončika (Campanula velebitica), Kitajbelov pakujac (Aquilegia 
kitaibelii), planinska zijevalica (Linaria alpina) itd. U obrašćivanju i vezi- 
vanju točila ističu se vrlo rasprostranjena modra glavulja (Globularia cor- 
difolia), drijas (Dryas octopetala), medvjetka (Arctostaphylos uva ursi), 
klečica (Juniperus nana), kao i drugi pretplaninski grmovi, koji imaju vrlo 
razvijeno i čvrsto korijenje. 

U donjim dijelovima točila, gdje se nagomilavaju veće kamene gromade 
ima mnogo raznih paprati, među kojima je redovito nazočna mirišljiva pa- 
prat (Nephrodium villarsii). Na takvim se površinama, kojih najviše ima u 
dnu vrtača, ubrzo naseljuju i druge pretplaninske visoke i bujne zeleni. U 
užim, ali dubljim vrtačama, gdje se obično čitavu godinu zadržavaju velike 
količine snijega (snježnice), nalazi povoljne uvjete za rast jedna od najsta- 
rijih endemičnih biljaka Dinarskih planina, Saxifraga prenja. 

OSVRT 


Smješten u sjevernom dijelu Velebita, kojega su tu najviši vrhovi uda- 
ljeni od mora zračne crte oko 6,5 km, Velebitski botanički vrt ima i u kli- 
matskom i u vegetacijskom pogledu sve karakteristike viših i sjevernije 
smještenih dijelova primorskog niza Dinarskih planina. Njegova se izravna 
povezanost preko Senjskog bila i Kapele s planinama Gorskog kotara i još 
dalje prema sjeverozapadu s istočnim Alpama odrazuje i u velikoj prisutno- 
sti srednjeevropskih, alpskih, arktoalpskih i općenito nordijskih biljaka. 
Veza Velebita s južnije smještenim nizom Dinarskih planina, koje u bosan- 
sko-hercegovačko-crnogorskoj oblasti postižu i najveću širinu i najveću vi- 
sinu, odrazuje se i u pojavi velikog broja zajedničkih biljaka među kojima 
su najbrojnije ilirske ili balkanske vrste. Velik utjecaj na sastav sjevero- 
velebitske oblasti ima i njegova pozadina _s Likom, Plješevicom i još dalje 
prema sjeveroistoku s Panonskim bazenom. 

Zbog tako raznolikih utjecaja, biljni se svijet u ovom dijelu Velebita 
razvijao u prošlosti pod vrlo teškim uvjetima. Kao posljedica svih tih zbi- 
vanja u prošlosti nastao je i u tom dijelu Dinarskih planina vrlo zanimljiv 
biljni pokrov, u kojem sudjeluju vrlo različite biljke, od onih najstarijih, 
danas već reliktnih vrsta, do najmlađih doseljenika, koji su dospjeli k 
nama u novijim biljnim migracijama. 

Na upoznavanje biljnog svijeta Velebita usmjerili su brojni botaničari 
već odavno svoju pažnju. Flora Velebita postala je objektom istraživanja 
već od vremena Kitajbla, koji je među prvima upozorio na zanimljivosti 
biljnog svijeta Velebita. Iza njega su slijedili drugi istraživači, među koji- 
ma su osobito zaslužni Rossi, Degen, Horvat i dr. U novije vrijeme više se 
tim istraživanjima posvećuju i šumari, što se posebno odnosi upravo na 
šire područje Zavižana, gdje je smješten i Botanički vrt. U tome su radu 
mnogo učinili istraživači Instituta za šumarstvo u Zagrebu, inž. S. Bertović 
i mr J. Martinović. Prvi je istražio šumske zajednice i izradio vegetacijsku 
kartu toga područja. Tom smo se kartom i poslužili u našem prikazu. Inž. 
Martinović je baš na području vrta istražio tlo, opisao njegove važnije obli- 
ke, sve u povezanosti s važnijim oblicima vegetacije. Svi ti dragocjeni podaci 
upotrijebljeni su u ovom iscrpnom prikazu životnih prilika na terenu vrta, 
tako da su uz vlastita floristička istraživanja omogućili izradu osnovne slike 
stanja u vrtu. Taj će rad olakšati daljnju izgradnju vrta, koja se mora teme- 
ljiti na iscrpnim i stalnim znanstvenim istraživanjima. Taj prikaz ujedno 
opravdava izbor zavižanskog terena za uređenje Botaničkog vrta, u kome 
se moraju okupiti sve značajnije velebitske biljke. Zato takav vrt nije nami- 
jenjen samo populariziranju našeg zanimljivog biljnog svijeta nego i siste- 
matskim znanstvenim ispitivanjima i botaničkog i šumarskog karaktera. 
Osobito se u tu svrhu mogu iskoristiti makar i manje površine s autohto- 
nom šumskom vegetacijom, u kojoj pojedine vrste drveća rastu na tereni- 
ma vrta u izuzetnim prilikama, koje se mogu stalno pratiti u svim važnijim 
ekološkim faktorima. 


Vrt može poslužiti i upoznavanju ljekovitog bilja, osobito onih vrsta 
koje su na slobodnim terenima već postale rijetke. S time u vezi moći će 
se o njima povesti briga u pogledu zaštite, koja je i u vezi s drugim rjeđim 
biljkama na Velebitu tako aktualna. Zaštita je ujedno jedna od osnovnih 
funkcija zbog kojih je i osnovan vrt. Zato se i u brojnim aktivnostima u 

okviru vrta treba da okupe ne samo ljubitelji prirode i lijepih biljaka nego 
i stručnjaci najrazličitijih profila. To okupljanje treba da se odrazi iu 
akcijama sakupljanja i presađivanja što većeg broja velebitskih biljaka. 


VELEBITER ALPENGARTEN IM MODRIĆ DOLAC UNTER DEM 
VELIKI ZAVIŽAN (etwa 1480 m) 


von Fr. Kušan 


Im Jahre 1967 griindete die Forstwirtschaft in Senj und das Republikanische 
Institut fir Naturschutz in Zagreb auf Vorschlag des Prof, Dr. F. Kušan einen 
neuen alpinischen Botanischen Garten im nčrdlichen Velebit. Der Garten liegt 
im siidwestlichen Teil des Modrić Dolac, welcher hier, unter den steilen und 
felsigen Abhiingen des Veliki Zavižan (1677 m) und des Balinovac (1601 m) mit 
einer iiber 40 m tiefen Ponikva endet. Seine durchschnittliche Hčhe iiber dem 
Meeresspiegel betrigt 1480 m. Er ist vom alpinen Heim unter dem Vučjak (1645 
m) 15 minuten zu Fuss entfernt. Bis zum Garteneingang kann man (auch mit 
Wagen) auf der Strasse, die aus Oltar (vom Meer: aus Senj) bzw. aus Krasno 
(vom Festland: aus Zagreb iiber Otočac) nach dem sudlichen und siudostlichen 
Velebit fiihrt, gelangen. Im Garten befindet sich ein kleineres holzernes Haus, das 
den Bediirfnissen des Gartens als alpine botanische Station dient. Daneben befin- 
det sich ein Brunnen mit Trinkwasser. Den Garten durchziehen mehrere in Stem 
geschlagene Stege und Treppen. 

Der Garten umfasst eine Fliche von iiber 10 ha. Hier gibt es zumeist steile 
steinige Gelande mit zerkliifteten Felswa4nden und zahlreichen, stellenweise dicht 
angeh4uften Steinbl&cken, die von den umgebenden Abhingen und Gipfeln stiirz- 
ten. Die gegen Norden und Nordosten gekehrten Abhinge bedeckte grosstenteils 
dichtes oder zerkliiftetes Bergkiefer-Krummholz mit Fichte, die auf dem iiber- 
wiegenden Teil des Gartens mit buntem Reitgras eine besondere Art von Fichten- 
wildern auf Felswinden und Steinblčcken bildet. Einen voralpinen Wald dichte- 
ren Bestandes auf kleinerer Fliche bildet die Fichte gegen die Sohle der Ponikve. 
Den iibrigen Teil des Modrić dolac mit den siidlichen Abhiingen der Velika Kosa 
decken mehr oder weniger dichte Rasen, an die sich in hčheren Lagen Fl4chen mit 
Buchenkrummholz und in der Gegend gegen Balinovac auch kleinere Flichen mit 
voralpinem Buchenwald anschliessen. Auf den nackten Steingelainden ausserhalb 
des Rasens und der W&lder bilden grčsstenteils voralpine Str&4ucher und manche 
Hochstauden eine sp4rliche Vegetation, was der Lage des Gartens in voralpinischer 
Zone entspricht. 

DIE LEBENSBEDINGUNGEN IM GARTEN 


Klimatische Verhiiltnisse. So wie die iibrigen hčheren und hochsten Teile des 
Velebits zeichnen sich auch die Gebiete iin der Umgebung von Zavižan auf dessen 
Sohle Modrić dolac mit dem Garten liegt, durch ausgesprochen alpines und sehr 
rauhes Klima aus. In diesem Klima kommen besonders zum Ausdruck die grossen 
Unterschiede und jahen Schwankungen einzelner klimatischen Faktoren (insbeson- 
dere der Temperatur) innerhalb kiirzerer Zeitspannen, entsprechend der Terrain- 
gestaltung und der Art der Pflanzendecke. Die fiir die Vegetation giinstige Periode 
ist sehr kurz. Sie iritt in der Regel erst anfangs Juni ein und dauert bis Mitte 
September. Manchmal wird sie auch durch unerwartetes Eintreten sehr niedriger 
Temperaturen unterbrochen, die in der Luftschichte auf dem Grinde auch in den 
Sommermonaten bis auf — 7*C sinken konnen, hauptsichlich als Folge der Sta- 
gnation der kalten Luft in den Depressionen, wie beispielsweise im tiefsten Teil 
des Tals und auf der Sohle der Ponikva, wo infolge dieser Erscheinung die be- 
kannte Wandlung in der Verteilung der Vegetation einiritt (die Buche ist oft 
iiber dem Bergkiefer-Krummholz gelegen). Deswegen kčnnen wir auch den grossten 
Teil des Tals als ausgesprochenes Frostgebiet betrachten. Die Mehrzahl der Pflan- 
zen niitzt zum Bliben und Reifen der Samen hauptsichlich zwei Monate: den Juli 
und den August. Anfangs September bereits beenđen die meisten Pilanzen die 
Hauptperiode des Entwicklungszyklusses. 

Das Gebiet des Gartens zeichnet sich durch verh&linism&ssig reichliche Nie- 
derschlige aus (jšhrlich etwa 2,200 mm), die auch in den Sommermonaten nicht 
ausbleiben. Auch Tau ist reichlich vorhanden. Reichliche Schneefalle bilden im 
Modrić dolac eine langwiihrende und sehr dicke (gewčhnlich iiber 2 m) Schneede- 
oke, die auf viele Pflanzen sehr giinstig wirkt. Die Pflanzen werden auf diesem 
Gebiete durch heftige und kalte Winde sehr ungiinstig beeinflusst, namentlich 
durch die Bora, die im Laufe des ganzen Jahres aufkommt. Die ungiinstigen 
klimatischen Verhiltnisse auf dem Gebiete des Gartens werden durch zahlreiche 
Nebeltage gesteigert; Nebel tritt auch in den Sommermonaten in Erscheinung. Im 
Modrić dolac geht die Sonne auch um iiber eine Stunde friiher unter, was auch 
zur bereits betonten Rauheit des Klimas im Garten beitragt. 

Die Bođenarten und ihre Eigenschaften. Das Steinsubstrat im Garten ist 
haupts&chlich aus malmischen dolomitisierten Kalksteinen (Jura) zusammenge 
setzt, die diinklere Farbe aufweisen und mitteldick geschlichtet sind. Sie sind 
von sanfterem Relief und im grossten Teil des Gartens durch eine diinnere oder 
dickere Schichte diinkler gefarbter Bodenarten bedeckt, die — abh&ngig von der 
Vegetationsform auf ihnen — zahlreiche Entwicklungsstadien der Bodenenistehung 
auf Kalksteinen darstellt. Diinkler gefarbt sind vornehmlich die Oberflachenschi- 
chten. In tieferen Schichten sind iiberall dunkelgrau-oraune lehmige Tone entwic- 
kelt. An Stellen mit grosserer Steinschutt-AnhAufung und seichterem Boden erhalt 
sich meistens nur mineralisierter Boden von diinklerer, zumeist fast schwarzer 
Farbe (alpine Schwarzerde). Am tiefsten ist der Boden im niedrigsten, flachen 
Teil des Modrić dolac, wo sich auf reliktem Ton auch eine iiber 1 m dicke Art 
graubraunen bzw. rčilichen Bodens entwickelte. Diesen podsolierten und sehr 
sauren Boden besiedelte dichter Borstengras-Rasen. Bedeutend seichter sind die 
Boden der Rasenflachen auf den umgebenden, mehr Stein und Felsenwande auf- 
weisenden Abh&ngen. Der Boden der Wiese einer Buntschwingel-Art (in der Ober- 
flachenschichte von schwarzer, im Inneren von graubrauner, brauner oder rčtli- 
cher Farbe) enthalt viel Skeleit. Noch hčher gelegen sind die Ffachen mit sehr 
seichtem Boden von schwarzer Farbe (alpine Schwarzerde). Organogene Schwar. 
zerde lehmigen Aufbaus und alkaler Reaktion mit viel Skelett (wie Rendzina) 
herrscht auf dem Wind ausgesetzten Kuppen von Bergketten und auf Bergsatteln 
vor. 


. Fast ohne irgenwelchen Boden: und infolgedessen auch spirlichere Vegeta: 
tion zeigen grossere Flachen auf den steilen, steinigen Hangen der umgebenden 
Gipfel, wo Steinwiiste vorherrscht. Kleinere Bodenmengen befinden sich in standi- 
gem Entwicklungsprozess. Abgeleitere Bodenarten trelfen wir auf mit W&ldern 
und voralpinen Strauchern bewachsenen Flachen an. Dort gibt es meistens schwar- 
zen Boden mit viel unzersetztem Rohhumus von sehr mannigfaltiger Zusammen- 
setzung und Reaktion, was von der Wald — oder Gebiischart abhingt. Bodenarten 
auf Flachen mit Buchenw&ldern zeichnen sich mehr durch braune Farbe und 
entwickeltere Formen aus. 

PFLANZENDECKE 
(Die wichtigsten Pflanzengemeinschaften) 


Wie auch anderswo auf unseren Gebirgen erreichen die Hochwalder ihre 
obere Grenze in voralpiner Zone, welcher auch Modrić dolac mit dem Garten 
angehčrt. Nur noch die Fichte kann in der Form eines ho&heren und geraden Bau- 
mes wachsen. Die Buche wiichst bereits nicht mehr als hoher Baum, obwohl sie 
im Natunprozess noch grossere Flachen besiedeln k&nnte. Hier bleibt sie im Lan- 
genwuchs ihres Stammes zuriick; gewohnlich ist sie entweder in der Form eines 
gebogenen, aber noch immer etwas hoheren Stammes entwickelt oder sie schmiegt 
sich an den Boden und entwickelt sich in Strauchform als Krummholz. 

Fichtenwiilder. Nur in der Ponikva und auf den sie umgebenden Abhingen 
bildet die Fichte einen dichteren Bestand von geraden und regelm&ssigen B4umen. 
Nur auf diesem verh&ltnismissig kleinen Raum ist der voralpine Fichtenwald 
entwickelt (Piceetum croaticum subalpinum). Auch anderswo ist er auf Depre- 
ssionen und Tšler beschr&nkt. Das ist eine sehr niedrigen Temperaturen ange- 
passte Pflanzengemeinschaft. Hier gibt es zumeist boreale Pflanzen. 

Fichte von niedrigerem Wuchse und mit unregelmiissigerer Baumkrone be- 
siedelt auch steile, steinige Gelinde der umliegenden Abhinge, wo sie vereinzelnt 
auch in das Bergkiefer-Krummholz eindringt. Dort ist sie am hšufigsten in Ge- 
meinschaft mit Gr&sern, besonders mit buntem Reitgras, auf diese Weise einen 
Fichtenwald offener Type bildend. Seiner Zusammensetzung nach ist er ahnlich 
mit Fichten durchsetzen Buchen- und Tannenwi4ldern auf Steinbl&cken. Auf dem 
Gebiet des Gartens gibt es grosse Fliichen mit Fichtenw&ldern und buntem Reit- 
gras. 
Buchenwtilder. Obwohl am besten auf tieferen braunen Bo&den mit sanften 
Abhingen und in Talsenkungen entwickelt, meidet die Buche auch die steilsten 
Gelinde mit vielen Felsw4nden und Steinbičcken nicht. Sie zieht geschiiztere 
Lagen mit siidlicher oder siidwestlicher Orientierung vor. Am h4ufigsten erscheint 
sie in der Form von Krummholz (Fagetum croaticum suffruticosum), oft in gera- 
dezu undurchdringlichem Gestriipp mit verh&ltnismassig wenigen ihren regelm&as- 
sigen Begleitern, aber dafiir in Gesellschaft mehrerer voralpiner Straucher. Sie 
nihert sich mehr typischen Buchenw4ldern in der Form des voralpinen Buchen- 
waldes (Fagetum croaticum subalpinum). Hier gibt es auch mehr ausgesprochene 
Waldpflanzen. Nimmt kleinere Oberfiiichen ein. 

Bergkiefer-Krummholz. Es nimmt die grossten Flachen zumeist auf steilen 
steinigen und nordw&rts gekehrten Seiten ein. Seiner Form nach ist es als dichtes, 
undurchdringliches, h&chstens bis 2 m hohes Gebiisch entwickelt, in welchem der 
Wuchs nur einigen, dem Schatten und der Feuchtigkeit angepassten Pflanzen 
moglich ist. Danin zeigen sich auch einige charakteristische voralpine Stra4ucher. 
Es kommen darin auch sehr sch&ne Hochstauden vor. 

Voralpine Striiucher und Hochstauden, Auf felsigen und steinigen Gelanden 
gibt es meistens voralpine Str4ucher und dauerhafte Hochstauden, ohne welche 
es fast keine Felswand, keinen Steinblock gibt. Sie bilden recht verschiedene 
Vegetationsformen, die jede, auch die kleinste Fliiche mit tieferem und stickstof- 
freichem Boden ausniitzen. Sehr mannigfaltig sind besonders die Hochstauden, 
die mit ihren stattlichen Bliiten den Eindruck echter alpinen Ga&rtchen erwecken. 


Rasen (Wiesen, Weiden, voralpine Grasflur). Durch grosse Verschiedenartig- 
keit der floristischen Zusammensetzung zeichnen sich mannigfaltige Rasen aus, 
die hauptsachlich an geschiitzteren Stellen und weniger steilen Abhangen entstan- 
den, gewčhnlich nach Verdringung der Wšlder und des voralpinen Gebiisches. 
Sie konnen offenerer oder geschlossenerer Type sein. Am verbreitetsten sind jene, 
die sich in der Form von sehr dichtem und geschlossenem Borstengras-Rasen 
(Nardetum strictae) entwickelten. Sie zeichnen sich durch grosse Einformigkeit 
ihrer Zusammensetzung aus, die meistens Seggen und Hainsimsen aufweist. 


.. Durch grosserer Buntheit scheiden Rasen auf steileren und steinigeren, gegen 
Siiden exponierten Abh&ngen aus, Buntschwingel-Wiesen (Festucetum pungentis). 
Auf diesen Wiesen kommen meistens autochtone, sehr oft endemische Pflan- 
zen vor. Sie sind als die besten Mihwiesen bekannt. Daher treten auf ihnen 
auch saisonbedingte Dimorphismen auf. Kleinere Flaichen sehr ausgesetzter Rasen, 

Fels- und Schutthalđenpflanzen. An Felsen und Schutthalden, als die ungiin- 
stigsten Supstrate, sind haupts&chlich die ausgesprochensten Gebirgs pilanzen 
gebunden, die ihrer Herkunft nach grčstenteils der Gruppe unserer relikten, bzw. 
endemischen Pflanzen angehčren. Der Form der Felsen und der Exposition ihrer 
Tlichen nach nehmen in der Ausbildung der Felswegetation einige besonđers 
interessante Pflanzenarten teil. So finden wir auf den geschiitzten Flachen von 
kleineren Felsen grčssere oder kleinere Ansiedlungen bekannter Gemeinschaften 
aus der Klasse Potentilletalia. Die am meisten ausgesetzten Flachen grosserer 
und hčher gelegenen Felsen nehmen Pflanzen aus der bekannten Pflanzengemein- 
schaft Potentilletum clusianae ein. In dieser Gemeinschaft gibt es am meisten 
extrem angepasste Pflanzen. 

Beim Bewachsen von verschiedenen Schutthalden, die mehr oder weniger 
beweglich sein k&nnen, nehmen mehrere sehr dynamische und an besondere 
Lebensbedingungen angepasste Pflanzen tcil, unter denen es mehrere eigentiimli- 
che Endeme gibt. 


Sl. 12. — Šire područje Zavižana sa Modrić Dolcem. 
Das weitere Gebiet von Zavižan mit dem Modrić Dolac. 

